NOTĂ DE FUNDAMENTARE

|  |
| --- |
| **Secțiunea 1**  **Titlul proiectului de act normativ**  **Ordonanță de urgență privind unele măsuri temporare pentru acordarea de sprijin material categoriilor de persoane aflate în situații de risc de deprivare materială și/sau risc de sărăcie extremă, suportate parțial din fonduri externe nerambursabile, precum și unele măsuri de distribuire a acestora** |

**Secțiunea a 2-a**

**Motivul emiterii actului normativ**

|  |
| --- |
| **2.1 Sursa proiectului de act normativ**  În cadrul exercițiului financiar 2014-2020 se află în derulare Programul Operațional Ajutorarea Persoanelor Dezavantajate (POAD), care contribuie la consolidarea coeziunii sociale și la reducerea sărăciei extreme, finanțând printre altele, sprijin material pentru alimente de bază și mese calde pentru categoriile vulnerabile și din cadrul căruia pot fi susținute o parte dintre măsurile de protecție temporară pentru populația vulnerabilă, în acord cu prevederile programului operațional.  **2.2 Descrierea situației actuale**  Criza pandemică generată de virusul SARS-COV19 a determinat la nivel național luarea unor măsuri de natură sanitară și economică care au generat dezechilibre la nivelul indicatorilor macroeconomici astfel încât a fost nevoie de o serie de intervenții pentru a acorda sprijin fie forței de muncă rămase fără loc de muncă dar și pentru acordarea de grant-uri IMM-urilor necesare pentru capital de lucru astfel încât să își poată continua activitatea.  Ulterior, prin liberalizarea prețurilor la energie ca măsură impusă la nivel internațional și european s-a generat o creștere fără precedent a prețului la energia electrică, gazele naturale precum și la combustibil care au avut impact atât asupra creșterii prețurilor la utilitățile publice pentru populație precum și asupra creșterii prețurilor la bunurilor de consum determinând în principal o scădere a puterii de cumpărare a persoanelor vulnerabile cu impact semnificativ asupra standardelor de viață ale populației.  Mai mult, criza războiului din Ucraina a determinat la rândul său un impact puternic asupra prețurilor la bunurile de consum întrucât Ucraina este un mare producător și exportator de cereale pentru Uniunea Europeană iar odată cu declanșarea războiului aceste importuri, mai ales la cereale, s-au diminuat semnificativ astfel încât impactul asupra prețului la bunurile de consum destinate populației a fost unul semnificativ.  În mod concret, ca urmare a manifestării crizelor generate de virusul SARS-COV19, de liberalizarea prețului la energie în context european și internațional precum și ca urmare a crizei generate de invazia Federației Ruse asupra Ucrainei, prețurile necesare pentru traiul zilnic al populației au înregistrat creșteri în unele situații și de peste 50%, în categoria acestora încadrându-se prețul alimentelor de bază: ulei, zahăr, făină, orez precum și alte produse de asemenea natură necesare asigurării unui standard de viață decent pentru populație.  Ca o consecință imediată a creșterii prețurilor la utilitățile publice destinate populației precum și a prețului bunurilor de consum, în special cele destinate hranei, a avut loc o creștere care nu poate fi controlată pentru rata inflației care s-a reflectat în creșterea prețurilor la mărfurile alimentare de 7,1% în luna ianuarie 2022 față de luna ianuarie 2021, dar și a celorlalte bunuri de consum și servicii, rata medie anuală a inflației fiind de 5,1% iar cea prognozată având în vedere o rată a inflației de peste 10%.    **2.3 Schimbări preconizate**  Propunerea de act normativ vizează adoptarea de urgență a măsurilor necesare protecției temporare împotriva riscului de deprivare materială, dar și a riscului de sărăcie, măsuri care sunt considerate o prioritate și din punct de vedere al politicilor la nivel european, România având propus pentru aprobare în cadrul Politicii de Coeziune Programul Operațional Incluziune și Demnitate Socială cu o valoare de peste 4,2 mld euro, din cadrul căruia pot fi susținute o parte dintre măsurile de protecție temporară pentru populația vulnerabilă, în acord cu prevederile programului operațional.  Ca urmare a creșterii ratei inflației, precum și a creșterii prețurilor la utilități și la bunurile de consum, cele mai afectate categorii principale de populație, rămân pensionarii care beneficiază de pensii cu o valoare mai mică de 1.500 lei, cu un număr estimat de peste 2,3 mil, persoanele cu dizabilități în grad de handicap grav, accentuat sau mediu, cu venituri lunare proprii mai mici sau egale 1.500 lei, cu un număr estimat de 400.000 de persoane, familiile cu cel puțin doi copii aflați în întreținere al căror venit net lunar este mai mic sau egal cu 600 lei pe membru de familie, familiile monoparentale al căror venit net lunar este mai mic sau egal cu 600 lei pe membru de familie, familiile care au stabilit dreptul la ajutorul social în condițiile Legii nr.416/2001 privind venitul minim garantat, cu modificările și completările ulterioare, persoanele fără adăpost,  Astfel, Prezenta ordonanță de urgență are drept scop instituirea unor măsuri temporare, denumite **,,Sprijin pentru România”**, până la data de 31 decembrie 2022, pentru sprijinul material al unor categorii de populație vulnerabile prevăzute de prezenta ordonanță de urgență.  Sprijinul material pentru categoriile de populație vulnerabile are drept scop compensarea unei părți din categoriile de cheltuieli cu hrana pentru asigurarea traiului zilnic, prin acordarea unor tichetele sociale pe suport electronic, pentru achiziționarea de produse alimentare de bază și/sau pentru asigurarea de mese calde.  Sprijinul material este suportat parțial din bugetul de stat și din fonduri externe nerambursabile din cadrul Programului Operațional Incluziune și Demnitate Socială aferent perioadei de programare 2021-2027, parte din Politica de Coeziune a României, precum și din cadrul Programul Operațional Ajutorarea Persoanelor Dezavantajate (POAD) 2014-2020.  Sprijinul material acordat categoriilor de persoane vulnerabile este asimilat prestațiilor sociale prevăzut de legislația în vigoare, nu se consideră venit în înțelesul art. 8 alin. (1) din Legea nr. 416/2001 privind venitul minim garantat, cu modificările și completările ulterioare și nu se iau în calcul la stabilirea drepturilor prevăzute de Legea nr. 416/2001, cu modificările și completările ulterioare, de Legea nr. 277/2010 privind alocația pentru susținerea familiei, republicată, cu modificările și completările ulterioare, precum și de Legea nr. 226/2021privind stabilirea măsurilor de protecție socială pentru consumatorul vulnerabil de energie, cu modificările ulterioare.  Sumele reprezentând sprijinul material nu se impozitează și nu reprezintă bază de calcul pentru stabilirea contribuțiilor de asigurări sociale de stat, asigurări sociale de sănătate sau contribuția asiguratorie pentru muncă.  Proiectul reglementează categoriile de persoane care beneficiază de sprijin material sub formă de tichete sociale emise pe suport electronic, respectiv :  a) pensionarii sistemului public de pensii, pensionarii aflați în evidența caselor de pensii sectoriale şi beneficiarii de drepturi prevăzute de legi cu caracter special, plătite de casele teritoriale de pensii/casele de pensii sectoriale, ale căror venituri nete lunare proprii sunt mai mici sau egale cu 1500 lei;  b) persoanele încadrate în grad de handicap grav, accentuat sau mediu, ale căror venituri nete lunare proprii sunt mai mici sau egale cu 1500 lei;  c) familiile cu cel puțin 2 copii în întreținere ale căror venituri nete lunare pe membru de familie sunt mai mici sau egale cu 600 lei;  d) familiile monoparentale ale căror venituri nete lunare pe membru de familie sunt mai mici sau egale cu 600 lei;  e) familiile care au stabilit dreptul la ajutorul social în condițiile Legii nr.416/2001 privind venitul minim garantat, cu modificările și completările ulterioare.  f) persoanelor fără adăpost astfel cum acestea sunt reglementate potrivit prevederilor legale în vigoare ;  Reglementarea stabilește faptul că persoanele care se încadrează în mai multe categorii beneficiază de sprijinul aferent unei singure categorii din care fac parte la data acordării acestuia. Prin excepție de la aceasta prevedere, în situația în care familiile prevăzute la lit.c)-e) au un membru de familie ce face parte din categoriile de beneficiari prevăzute la lit.a) și b), sprijinul material poate fi cumulat.  De asemenea, nu beneficiază de sprijin material persoanele care aparțin categoriilor care la data acordării sprijinului material au locul de ședere permanentă pe teritoriul altui stat, execută pedepse privative de libertate, beneficiază de servicii sociale în regim rezidențial, publice sau private.  Prin venituri, în cazul persoanelor prevăzute la lit.a) – d), se înțelege:  a) venituri din pensii acordate în sistemul public de pensii;  b) venituri din pensii acordate în sistemele neintegrate sistemului public de pensii;  c) venituri din drepturi acordate în baza unor legi cu caracter special, plătite de casele teritoriale de pensii şi casele de pensii sectoriale;  d) venituri din indemnizația socială pentru pensionari acordată în baza Ordonanței de urgență a Guvernului nr. 6/2009 privind instituirea indemnizației sociale pentru pensionari, aprobată prin Legea nr. 196/2009, cu modificările şi completările ulterioare;  e) venituri din salarii şi asimilate salariilor, definite conform art. 76 din Legea nr.227/2015 privind Codul fiscal, cu modificările și completările ulterioare;  f) indemnizația de acomodare acordată în baza Legii nr.273/2004 privind procedura adopției, republicată, cu modificările și completările ulterioare;  g) indemnizația pentru îngrijirea copilului cu dizabilitate 3-7 ani, acordată în baza Ordonanței de urgență a Guvernului nr. 111/2010 privind concediul și indemnizația lunară pentru creșterea copiilor, aprobată cu modificări prin Legea nr. 132/2011, cu modificările și completările ulterioare;  h) veniturile neimpozabile prevăzute de art. 62 lit.b), c), n), q) și r) din Legea nr.227/2015, cu modificările și completările ulterioare;  i) venituri din cedarea folosinței bunurilor, definite conform art. 83 din Legea nr.227/2015, cu modificările și completările ulterioare;  j) venituri din investiții, definite conform art. 91 din Legea nr.227/2015, cu modificările și completările ulterioare;  k) venituri din activități agricole, silvicultură şi piscicultură, definite conform art. 103 din Legea nr.227/2015, cu modificările și completările ulterioare;  l) venituri din transferul proprietăților imobiliare, definite conform art. 111 din Legea nr.227/2015, cu modificările și completările ulterioare;  m) venituri din alte surse, definite conform art. 114 şi 117 din Legea nr.227/2015, cu modificările și completările ulterioare.  Nivelul veniturilor lunare se determină pe baza tuturor veniturilor cumulate.  Veniturile prevăzute la a)-h) sunt cele din luna anterioară celei în care se efectuează plata sprijinului.  Veniturile prevăzute la i)-m) sunt cele realizate în anul 2021.  Actul normativ prevede valoarea tichetului social pe suport electronic, respectiv o valoare nominală de 250 lei, precum și faptul că acesta se acordă odată la două luni categoriilor de beneficiari eligibili.  Tichetul social pe suport electronic se acordă ca măsură de protecție temporară, derulată până la data de 31 decembrie 2022, iar sumele acordate pot fi utilizate în termen de maxim 12 luni de la data fiecărei alimentări  Tichetul social se încadrează în categoria beneficiilor de asistență socială prevăzute de art. 8 alin. (1) lit. a) și art. 9 alin.(1) lit.a)-c) din Legea asistenței sociale nr. 292/2011, cu modificările și completările ulterioare.  Actul normativ prevede regimul juridic aplicabil tichetului social pe suport electronic, care este asimilat biletelor de valoare și este emis de către unitățile emitente definite la art. 5 din Legea nr.165/2018 privind acordarea biletelor de valoare, cu modificările și completările ulterioare. Tichetele sociale pe suport electronic pentru produse alimentare și mese calde emise nu permit efectuarea de operațiuni de retragere de numerar sau de preschimbare în numerar. Tichetele sociale pe suport electronic pentru produse alimentare și mese calde pot fi utilizate doar pe teritoriul României, în termenul de valabilitate și numai pentru achiziționarea de produse alimentare și de mese calde pentru care au fost emise, conform instrucțiunilor entității achizitoare.  Este stabilită frecvența de alimentare a acestora, o dată la două luni, precum și modalitatea de utilizare a acestora, numai la unitățile afiliate care au încheiat cu unitatea emitentă selectată de către unitatea de implementare contracte de prestări servicii/protocoale/convenții/acorduri sau orice alt document care reglementează drepturile și obligațiile părților.  Unitățile afiliate care utilizează aparate de marcat electronice fiscale potrivit dispozițiilor Ordonanței de urgență a Guvernului nr. 28/1999 privind obligația operatorilor economici de a utiliza aparate de marcat electronice fiscale, republicată, cu modificările și completările ulterioare, au obligația de a evidenția pe bon fiscal distinct contravaloarea produselor comercializate care se încadrează în categoria produse alimentare și masă caldă, așa cum aceasta este definită de prezenta ordonanță de urgență, care urmează să fie achitată cu tichete sociale pe suport electronic pentru produse alimentare și mese calde.  Pentru aceste bonuri fiscale va fi selectată ca tip de plată numai valoarea 9 „Alte metode“ din nomenclatorul pentru tipul de plată, aprobat prin Ordinul președintelui Agenției Naționale de Administrare Fiscală nr. 146/2018 pentru descrierea profilurilor prevăzute la art. 22 pct. J lit. a) din Normele metodologice pentru aplicarea Ordonanței de urgență a Guvernului nr. 28/1999 privind obligația operatorilor economici de a utiliza aparate de marcat electronice fiscale, aprobate prin Hotărârea Guvernului nr. 479/2003, structura XML a mesajelor de activare a acestora, structura XML a fișierelor prevăzute la art. 22 pct. J lit. b) din Normele metodologice pentru aplicarea Ordonanței de urgență a Guvernului nr. 28/1999 privind obligația operatorilor economici de a utiliza aparate de marcat electronice fiscale, aprobate prin Hotărârea Guvernului nr. 479/2003, precum și categoriile de URL-uri utilizate în schimbul de informații cu sistemul informatic național de supraveghere și monitorizare a datelor fiscale al Agenției Naționale de Administrare Fiscală, cu modificările ulterioare, operatorul aparatului de marcat electronic fiscal având obligația să completeze câmpul editabil aferent tipului de plată cu sintagma „ALIMENTE/MASĂ CALDĂ “.  Suportul electronic al tichetului social respectă cerințele prevăzute de art. 23 alin.(2) din Normele metodologice de aplicare a Legii nr.165/2018 privind acordarea biletelor de valoare, aprobate prin Hotărârea Guvernului nr.1045/2018, cu modificările și completările ulterioare, având înscris numele ”TICHET SOCIAL ELECTRONIC”.  Pentru scopul prevăzut de prezenta ordonanță de urgență, sumele reprezentând tichetul social, existente pe suportul electronic, trebuie utilizate în termen de maxim 12 luni de la data fiecărei alimentări.  Tichetele sociale pe suport electronic pentru produse alimentare și mese calde se emit numai de către unitățile autorizate de Ministerul Finanțelor, denumite în continuare unități emitente.  Unitățile emitente desfășoară această activitate numai în baza autorizației de funcționare, acordată de Ministerul Finanțelor.  Pot avea calitatea de unități emitente persoanele juridice înființate în baza Legii privind societățile comerciale nr. 31/1990, republicată, cu modificările și completările ulterioare, precum și instituțiile de credit, persoane juridice române și sucursalele instituțiilor de credit autorizate în state membre ale Uniunii Europene și notificate către Banca Națională a României, potrivit legii.  Unitățile emitente sunt obligate să ia măsurile necesare pentru asigurarea circulației tichetelor sociale pe suport electronic pentru produse alimentare și mese calde în condiții de siguranță.  Unitățile emitente actualizează lunar sau la cererea Ministerului Investițiilor și Proiectelor Europene lista unităților afiliate care acceptă tichete sociale pe suport electronic pentru produse alimentare și mese calde.  Unitățile emitente sunt obligate să selecteze unitățile afiliate care acceptă tichete sociale pe suport electronic pentru produse alimentare și mese calde pe baza unor proceduri transparente și nediscriminatorii, astfel încât să acopere întreaga arie de beneficiari ai tichetelor sociale pe suport electronic pentru produse alimentare și mese calde.  Unitățile emitente sunt obligate să deschidă conturi sau subconturi de plăți distincte, prin care se virează sumele reprezentând încasările și plățile aferente valorii nominale a tichetelor sociale pe suport electronic pentru produse alimentare și mese calde, astfel încât să permită o evidență clară a sumelor utilizate în temeiul contractului de achiziție publică încheiat cu Ministerul Investițiilor și a Proiectelor Europene și cu unitățile care acceptă tichete sociale pe suport electronic pentru produse alimentare și mese calde.  Unitățile emitente de tichete sociale pe suport electronic pentru produse alimentare și mese calde pot organiza platforme pentru emiterea acestora sau pot încheia contracte cu organizații care administrează schema/aranjamentul de plată ori alte organizații specializate , după caz.  Transferurile financiare aferente tichetelor sociale pe suport electronic pentru produse alimentare și mese calde, în cazul relației dintre Ministerul Investițiilor și Proiectelor Europene și unitatea emitentă se vor efectua doar prin unitățile teritoriale ale Trezoreriei Statului.  Sumele derulate prin operațiunile cu tichete sociale pe suport electronic pentru produse alimentare și mese calde de către unitățile emitente nu pot fi utilizate pentru reinvestirea acestor fonduri în alte scopuri.  Ministerul Investițiilor și Proiectelor Europene, pe baza contractului de achiziție publică, achită atât contravaloarea nominală a tichetelor sociale pe suport electronic pentru produse alimentare și mese calde distribuite beneficiarilor , cât și costul emiterii suportului electronic.  Contractarea serviciilor privind emiterea tichetelor sociale pe suport electronic pentru produse alimentare și mese calde de către Ministerul Investițiilor și Proiectelor Europene, prin unitatea de implementare, se realizează în condițiile legislației în vigoare privind achizițiile publice. La estimarea valorii contractului de achiziție publică nu se ia în calcul valoarea nominală a tichetelor sociale pe suport electronic pentru produse alimentare și mese calde.  La solicitarea expresă a Ministerului Investițiilor și Proiectelor Europene, unitatea emitentă are obligația de a restricționa utilizarea tichetelor sociale pe suport electronic pentru produse alimentare și mese calde numai la anumite unități afiliate, pentru serviciile specifice de comercializare a produselor alimentare și servire a meselor calde .  Valoarea tichetelor sociale pe suport electronic pentru produse alimentare și mese calde emise pe suport electronic nu poate fi transferată beneficiarilor pe suportul electronic dacă, la data stabilită pentru transfer, Ministerul Investițiilor și Proiectelor Europene nu a achitat unității emitente, integral, contravaloarea nominală a tichetelor sociale pe suport electronic pentru produse alimentare și mese calde achiziționate, inclusiv costurile aferente emiterii acestora pe suport electronic.  Fiecare tichet social pe suport electronic pentru produse alimentare și mese calde este valabil numai dacă are înscris numărul cu care a fost înseriat de către unitatea emitentă și va conține următoarele informații înscrise pe suportul electronic sau stocate într-un alt mod pe acesta:  a) numele și adresa emitentului și datele sale de identificare;  b) perioada de valabilitate a suportului electronic;  c) numele, prenumele și codul numeric personal al beneficiarului. În cazul persoanelor fără adăpost, va conține doar numele și prenumele beneficiarului;  d) interdicția de a fi utilizat pentru alte scopuri decât cel pentru care a fost emis.  Beneficiarul poate utiliza tichetele sociale pe suport electronic pentru produse alimentare și mese calde numai în rețeaua unităților afiliate, pe baza actului de identitate.  Obligativitatea prezentării actului de identitate nu se aplică persoanelor fără adăpost, acestea având obligația să prezinte un document eliberat de autoritățile publice locale care să ateste identitatea beneficiarului.  Tichetele sociale pe suport electronic pentru produse alimentare și mese calde se utilizează pe perioada de valabilitate a acestora. Eventualele sume rămase neutilizate aferente tichetelor sociale pe suport electronic pentru produse alimentare și mese calde se returnează unității de implementare din cadrul Ministerului Investițiilor și Proiectelor Europene de către unitatea emitentă, în termen de 30 de zile de la data expirării duratelor de valabilitate ale acestora.  Unitatea emitentă de tichete sociale pe suport electronic pentru produse alimentare și mese calde are obligația ca odată cu emiterea acestora să asigure măsurile necesare pentru ca beneficiarii să poată identifica și cunoaște rețeaua de unități afiliate care comercializează produse alimentare și/sau servesc masă caldă pe raza localității de domiciliu sau reședință ai acestora ori în a căror evidență a administrațiilor publice locale se află.  După emiterea tichetelor sociale pe suport electronic pentru produse alimentare și mese calde, unitatea emitentă are obligația livrării acestora către furnizorul de serviciu universal, în vederea distribuirii către beneficiari, conform tabelelor centralizatoare comunicate de Ministerul Investițiilor și Proiectelor Europene pe baza listelor transmise de Ministerul Muncii și Solidarității Sociale.  Identificarea categoriilor de beneficiari se realizează, după caz, după cum urmează:  a) de către Casa Națională de Pensii Publice, respectiv de către casele sectoriale de pensii și reprezintă beneficiarii aflați în evidență în luna anterioară celei pentru care se efectuează plata sprijinului.  Casele sectoriale de pensii transmit Casei Naționale de Pensii Publice listele asumate cu beneficiarii prevăzuți la art. 3 alin.(1) lit.a) aflați în evidența acestora, întocmite potrivit modelului stabilit în condițiile artl. 10 alin.(1), în vederea integrării și transmiterii de către Casa Națională de Pensii Publice a listei finale la Ministerul Muncii și Solidartății Sociale, cu cel puțin 3 zile lucrătoare înainte de transmiterea situației către Ministerul Investițiilor și Proiectelor Europene.  b) de către Agenția Națională pentru Plăți și Inspecție Socială și reprezintă beneficiarii cu drepturi de prestații sociale stabilite în baza Legii nr.448/2006, republicată, cu modificările și completările ulterioare, drepturi de ajutor social stabilite în baza Legii nr.416/2001, cu modificările și completările ulterioare și drepturi de alocație pentru susținerea familiei stabilite în baza Legii nr.277/2010, republicată, cu modificările și completările ulterioare, aflați în evidență în luna anterioară celei pentru care se efectuează plata sprijinului, indiferent dacă acestea sunt în plată sau suspendate.  c) în elaborarea listelor privind beneficiarii eligibili pentru sprijinul material, Ministerul Muncii și Solidarității Sociale, se va asigura, prin instituțiile aflate în subordinea/sub autoritatea acestuia, cu privire la eligibilitatea beneficiarilor prevăzuți la 3 alin.(1) în corelare cu prevederile art.4 alin.(1).  d) în cadrul listelor comunicate Ministerului Investițiilor și Proiectelor Europene de către Ministerul Muncii și Protecției Sociale va fi menționat și domiciliul beneficiarilor.  Familiile cu copii, care nu sunt beneficiare de alocație pentru susținerea familiei pot solicita către Agenția Națională pentru Plăți și Inspecție Socială acordarea sprijinului material prevăzut de prezenta ordonanță de urgență, dacă îndeplinesc condițiile, prin depunerea de către reprezentantul familiei a unei cereri și a unei declarații pe propria răspundere la primăria în a cărei rază teritorială își au domiciliul sau reședința ori locuiesc efectiv, așa cum sunt acestea definite la art. 10 din Legea nr.277/2010, republicată, cu modificările și completările ulterioare.  Modelul cererii, al declarației pe propria răspundere precum și al situației centralizatoare se stabilesc prin ordin al ministrului muncii și solidarității sociale, în termen de 10 zile de la intrarea în vigoare a prezentei ordonanțe de urgență și se publică în Monitorul Oficial al României, Partea I.  Situația centralizatoare se transmite în format electronic până la data de 5 a lunii la agenția județeană pentru plăți și inspecție socială, denumită, în continuare agenție teritorială, care centralizează situațiile la nivelul județului în termen de maximum 2 zile și le trimite la Agenția Națională pentru Plăți și Inspecție Socială pentru centralizare la nivelul întregii țări.  Verificarea condițiilor de venit prevăzute pentru categoriile de beneficiari prevăzute la art. 3 alin.(1) lit.a) – d) se face de către Ministerul Finanțelor prin Agenția Națională de Administrare Fiscală, pe baza situațiilor nominale transmise de instituțiile prevăzute la alin.(1).  Pentru asigurarea sprijinului material sub formă de tichet social pe suport electronic pentru produse alimentare și mese calde, Ministerul Muncii și Protecției Sociale transmite Ministerului Investițiilor și Proiectelor Europene situațiile centralizatoare la nivel național, primite de la entitățile aflate în subordonarea/coordonarea/autoritatea acestuia, la termenele și în formatul stabilit prin ordin comun al ministrului investițiilor și proiectelor europene și ministrului muncii și solidarității sociale, emis în termen de 5 zile lucrătoare de la intrarea în vigoare a prezentei ordonanțe de urgență, care se publică în Monitorul Oficial al României, Partea I.  Datele personale ale beneficiarilor urmează să fie colectate, stocate şi gestionate cu respectarea normelor de protecție a datelor cu caracter personal.  Ministerul Muncii și Protecției Sociale actualizează periodic, înainte de fiecare alimentare a tichetului social pe suport electronic pentru produse alimentare și mese calde, listele cu beneficiari, cu evidențierea separată a modificărilor intervenite față de listele anterioare, iar pentru beneficiarii nou introduși vor fi eliberate noi suporturi electronice.  În cazul încetării dreptului beneficiarului de a primi tichet social pe suport electronic pentru produse alimentare și mese calde, unitatea de implementare din cadrul Ministerului Investițiilor și Proiectelor Europene, în baza informărilor de la Ministerul Muncii și Protecției Sociale, are obligația de anunța unitățile emitente în termen de maximum 5 zile lucrătoare de la certificarea situației înregistrate, în vederea sistării utilizării suportului electronic.  Ministerul Investiției și Proiectelor Europene încheie cu furnizorul de serviciu universal un acord de distribuție a tichetelor sociale pe suport electronic pentru produse alimentare și mese calde în termen de 10 zile de la data intrării în vigoare a ordonanței de urgență.  Transmiterea tichetelor sociale pe suport electronic pentru produse alimentare și mese calde se face la domiciliul beneficiarilor, cu confirmare de primire, prin serviciile furnizorului de serviciu universal  Pentru serviciile de utilitate publică de distribuție a tichetelor sociale pe suport electronic furnizorul de serviciu universal beneficiază de un tarif ce nu poate depăși tariful aplicat în cazul prevăzut la art. 110 alin.(1) lit.b) din Legea nr.263/2010 privind sistemul public de pensii, cu modificările și completările ulterioare.  Condițiile și termenele în care se asigură transmiterea tichetului social emis pe suport electronic se stabilesc prin protocol sau convenție încheiat între Ministerul Investiţiilor şi Proiectelor Europene și furnizorul de serviciu universal. Contravaloarea serviciilor de distribuție a tichetelor sociale pe suport electronic către beneficiari se suportă din bugetul de stat prin bugetul Ministerului Investițiilor și a Proiectelor Europene.  Contravaloarea serviciilor de distribuție a tichetelor sociale pe suport electronic către beneficiari se suportă din bugetul de stat prin bugetul Ministerului Investițiilor și a Proiectelor Europene.  **2.4 Alte informații** |

**Secțiunea a 3-a**

**Impactul socioeconomic**

|  |
| --- |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  **3.2 Impactul social**  Conform Strategiei naționale privind incluziunea socială și reducerea sărăciei pentru perioada 2022-2027, în anul 2018, aproximativ 3.2 milioane de persoane se aflau în deprivare materială severă (DMS), iar obiectivul este ca până în anul 2027 să se obțină reducerea numărului acestor persoane cu cel puțin 20% față de valoarea de referință aferentă anului 2020.  **3.3. Impactul asupra drepturilor și libertăților fundamentale ale omului**  **-**  **3.4. Impactul macroeconomic**  Bugetul tichetelor sociale pe suport electronic pentru perioada 01 iunie 2022 – 31 decembrie 2022 se stabilește la suma de 3.100.000 mii lei cu sursă financiară de la bugetul de stat prin unitatea de implementare din cadrul Ministerului Investițiilor și Proiectelor Europene și decontare parțială din fonduri externe nerambursabile, în conformitate cu regulile de eligibilitate și normele comunitare și naționale aplicabile Programului Operațional Incluziune și Demnitate Socială și Programului Operațional Ajutorarea Persoanelor Dezavantajate.  **3.4.1 Impactul asupra economiei și asupra principalilor indicatori macroeconomici**  -  **3.4.2 Impactul asupra mediului concurențial si domeniului ajutoarelor de stat**  -  **3.5. Impactul asupra mediului de afaceri**  **3.6 Impactul asupra mediului înconjurător**  **3.7. Evaluarea costurilor și beneficiilor din perspectiva inovării și digitalizării**  **3.8 Evaluarea costurilor și beneficiilor din perspectiva dezvoltării durabile**  **3.9. Alte informații** |

**Secţiunea a 4-a**

**Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri**

|  |  |  |  |  |  |  |
| --- | --- | --- | --- | --- | --- | --- |
| * În mii lei (RON) | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| **4.1. Modificări ale veniturilor bugetare, plus/minus, din care:** | - | - | - | - | - | - |
| a) bugetul de stat, din acesta:  (i) impozit pe profit  (ii) impozit pe venit | - | - | - | - | - | - |
| b) bugete locale:  (i) impozit pe profit | - | - | - | - | - | - |
| c) bugetul asigurărilor sociale de stat  (i) contribuţii de asigurări | - | - | - | - | - | - |
| d) alte tipuri de venituri  (Se va menționa natura acestora.) | - | - | - | - | - | - |
| **4.2. Modificări ale cheltuielilor bugetare, plus/minus, din care:** | - | - | - | - | - | - |
| a) buget de stat, din acesta:  (i) cheltuieli de personal  (ii) bunuri şi servicii | - | - | - | - | - | - |
| b) bugete locale:  (i) cheltuieli de personal  (ii) bunuri şi servicii | - | - | - | - | - | - |
| c) bugetul asigurărilor sociale de stat:  (i) cheltuieli de personal  (ii) bunuri şi servicii | - | - | - | - | - | - |
| d) alte tipuri de cheltuieli  (Se va menționa natura acestora.) | - | - | - | - | - | - |
| **4.3. Impact financiar, plus/minus, din care:**  a) buget de stat | - | - | - | - | - | - |
| b) bugete locale | - | - | - | - | - | - |
| **4.4. Propuneri pentru acoperirea creşterii cheltuielilor bugetare** | - | - | - | - | - | - |
| **4.5. Propuneri pentru a compensa reducerea veniturilor bugetare** | - | - | - | - | - | - |
| **4.6. Calcule detaliate privind fundamentarea modificărilor veniturilor şi/sau cheltuielilor bugetare** | - | - | - | - | - | - |
| **4.7. Prezentarea, în cazul proiectelor de acte normative a căror adaptare atrage majorarea cheltuielilor bugetare, a următoarelor documente:**  a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;  Nu e cazul  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară.  Nu e cazul | | | | | | |
| **4.8. Alte informații** | | | | | | |

**Secţiunea a 5-a**

**Efectele proiectului de act normativ asupra legislaţiei în vigoare**

|  |
| --- |
| **5.1. Măsuri normative necesare pentru aplicarea prevederilor proiectului de act normativ**  **5.2. Impactul asupra legislației în domeniul achizițiilor publice**  **5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE)**  **5.3.1. Măsuri normative necesare transpunerii directivelor UE**  **5.3.2. Măsuri normative necesare aplicării actelor legislative UE**  **5.4. Hotărâri ale Curţii de Justiţie a Uniunii Europene**  **5.5. Alte acte normative şi/sau documente internaţionale din care decurg angajamente asumate 5.6. Alte informații** |

**Secțiunea a 6-a**

**Consultările efectuate în vederea elaborării proiectului de act normativ**

|  |
| --- |
| **6.1. Informații privind neaplicarea procedurii de participare la elaborarea actelor normative**  **6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate**  **6.3. Informații despre consultările organizate cu autoritățile administrației publice locale**  **6.4. Informații privind puncte de vedere/opinii emise de organisme consulative constituite prin acte normative**  **6.5. Informații privind avizarea de către:**  a) **Consiliul Legislativ**  b) Consiliul Suprem de Apărare a Ţării  c) Consiliul Economic şi Social  d) **Consiliul Concurenţei**  e**) Curtea de Conturi**  **6.6. Alte informații**  Proiectul de act normativ a fost avizat de Consiliul Legislativ prin avizul nr.........  Departamentul pentru Relația cu Parlamentul a comunicat Avizul de oportunitate nr. .....................  S-a solicitat punctul de vedere al Curții de Conturi și Autoritatea de Audit din cadrul Curții de Conturi a României, al Consiliul Concurenței, al Institutului Național de Statistică și al Autorității Naţionale de Supraveghere a Prelucrării Datelor cu Caracter Personal  S-a solicitat punctul de vedere al Consiliului Economic și Social prin adresa nr. ............. |

Secţiunea a 7-a

Activităţi de informare publică privind elaborarea şi implementarea proiectului de act normativ

|  |
| --- |
| **7.1. Informarea societăţii civile cu privire la elaborarea proiectului de act normativ**  Prezentul proiect de act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, și a fost publicat în dezbatere publică pe pagina de internet a Ministerului Investițiilor și Proiectelor Europene la data de 05.05.2022.  Urgența adoptării prezentului proiect este determinată de crizele generate de virusul SARS-COV19, de liberalizarea prețului la energie în context european și internațional precum și de criza generată de invazia Federației Ruse asupra Ucrainei, prețurile necesare pentru traiul zilnic al populației au înregistrat creșteri în unele situații și de peste 50%, în categoria acestora încadrându-se prețul alimentelor de bază: ulei, zahăr, făină, orez precum și alte produse de asemenea natură necesare asigurării unui standard de viață decent pentru populație.  Conform Strategiei naționale privind incluziunea socială și reducerea sărăciei pentru perioada 2022-2027, în anul 2018, aproximativ 3.2 milioane de persoane se aflau în deprivare materială severă (DMS), iar obiectivul este ca până în anul 2027 să se obțină reducerea numărului acestor persoane cu cel puțin 20% față de valoarea de referință aferentă anului 2020.  În lipsa unor măsuri concrete și rapide s-ar vulnerabiliza și mai mult categoriile de persoane vizate de prezenta ordonanță de urgență, prin diminuarea puterii de cumpărare, cu impact semnificativ asupra standardelor de viață ale populației și prin amplificarea riscului de sărăcire extremă.  **7.2. Informarea societăţii civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice**  **7.3. Alte informații** |

**Secţiunea a 8- a**

**Măsuri privind implementarea, monitorizarea și evaluarea proiectului de act normativ**

|  |
| --- |
| **8.1. Măsuri de punere în aplicare a proiectului de act normativ** **8.2. Alte informaţii** |

**Fată de cele prezentate, a fost promovată prezenta Ordonanță de urgență a Guvernului privind unele măsuri temporare pentru acordarea de sprijin material categoriilor de persoane aflate în situații de risc de deprivare materială și/sau risc de sărăcie extremă, suportate parțial din fonduri externe nerambursabile, precum și unele măsuri de distribuire a acestora.**

|  |  |
| --- | --- |
| **MINISTRUL INVESTIȚIILOR ȘI PROIECTELOR EUROPENE** | **MINISTRUL MUNCII ȘI SOLIDARITĂȚII SOCIALE** |
| **Marcel - Ioan BOLOȘ** | **Marius-Constantin BUDĂI** |
|  |  |
|  | |
| **Avizatori :**   |  |  | | --- | --- | | **MINISTRUL CERCETĂRII, INOVĂRII ȘI DIGITALIZĂRII**  **Sebastian-Ioan BURDUJA** | **MINISTRUL DEZVOLTĂRII, LUCRĂRILOR PUBLICE ȘI ADMINISTRAȚEI**  **Attila-Zoltán CSEKE** | | **PREȘEDINTELE AGENȚIEI NAȚIONALE PENTRU ACHIZIȚII PUBLICE**  **Iuliana FECLISTOV** | **MINISTRUL FINANȚELOR**    **Adrian CÂCIU** | | **MINISTRUL JUSTIȚIEI**  **Marian-Cătălin PREDOIU** | | | |
|  |  |
|  | |
|  | |